Video: Die vinnigste en die stadigste is groot maatsSkermgreep uit die video Vriende is noodsaaklik as ŉ bron van ondersteuning. ŉ Goeie vriendskap kan jou help om nie eensaam of alleen te voel nie. ŉ Video van ŉ jagluiperd wat groot maats is met ŉ skilpad maak opslae op sosiale media. Carson Springs Wildlife het onlangs dié video op Instagram gedeel. “Tuesday (die jagluiperd) en Penzi (die skilpad) is beste maats. Kom sien hulle by Carson Springs.” Carson Springs, ŉ maatskappy sonder winsbejag, is ŉ dieretuin vir eksotiese en bedreigde diere in Gainesville, Florida in die VSA. Die video is reeds meer as 1,1 miljoen keer gekyk en het talle kommentare uitgelok. Kykers het laat weet hulle is dol oor dié vriendskap. “Die jagluiperd dink waarskynlik dis ŉ lekker klip om mens se kop teen te krap,” skryf een persoon. “Net toe ek dink ek het al alles gesien …” skryf ŉ ander. ŉ Derde persoon reken dié twee is die beste wedloopmaats. A post shared by Carson Springs Wildlife (@carsonspringswildlife)